SENA ดึง “ฮันคิว” ร่วมทุน “ราชพฤกษ์ กาญจนา เกน” 49% ลุยพัฒนาโครงการคอนโดมิเนียม
SENA ดึง “ฮันคิว” ร่วมทุน "ราชพฤกษ์ กาญจนา เกน" 49% ลุยพัฒนาโครงการคอนโดมิเนียม
3 ส.ค. 2561

บริษัท เสนาดีเวลลอปเม้นท์ จำกัด (มหาชน) หรือ SENA เปิดเผยว่า ที่ประชุมคณะกรรมการบริหารวานนี้ (2 ส.ค.) มีมติอนุมัติการเข้าร่วมลงทุน และลงนามในสัญญาร่วมทุน (Joint Venture Agreement) และสัญญาซื้อขายหุ้น (Share Purchase Agreement) กับบริษัท ฮันคิว ฮันชิน พร็อพเพอร์ตี้ส์ คอร์ป (ฮันคิว) เพื่อร่วมทุนในบริษัท ราชพฤกษ์ กาญจนา เกน จำกัด ในสัดส่วนร่วมทุนร้อยละ 51:49 เพื่อพัฒนาโครงการคอนโดมิเนียมร่วมกัน
ทั้งนี้ SENA จะขายหุ้น 49% ในบริษัท ราชพฤกษ์ กาญจนา เกน จำกัด ให้กับฮันคิว ในราคา 61.74 ล้านบาท ภายในไตรมาส 3/61 ซึ่งจะทำให้สัดส่วนการถือหุ้นของ SENA ในบริษัท ราชพฤกษ์ กาญจนา เกน จำกัด ลดลงเหลือ 51% จากเดิม 100%